**ՀՒՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐԻ 2023 ԹՎԱԿԱՆԻ ԴԵԿՏԵՄԲԵՐԻ 7-Ի**

**N 144-Ն ՀՐԱՄԱՆՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

1. **Իրավական ակտի անհրաժեշտությունը (նպատակը)**.

Երաժշտական, արվեստի, գեղարվեստի և պարարվեստի դպրոցների առարկայական ծրագրերում օգտագործված գրականության ցանկը և հղումների բաշխումը` ըստ դասարանների, հատկապես, երբ խոսքը վերաբերում է բոլոր դասարանների համար օգտագործվող նյութերին արդյունավետ չէ։

Միաժամանակ գորոծող հրամանում առկա են որոշ տեխնիկական և խմբագրական խնդիրներ, որոնք շտկելու անհրաժեշտություն է առաջացել։

 **2. Կարգավորման հարաբերությունների ներկա վիճակը և առկա խնդիրները.**

**Բովանդակության բազմակողմանիություն և ճկունություն․**

Արվեստի ոլորտում արտադպրոցական կրթությունը հաճախ պահանջում է ճկունություն և ստեղծագործական մոտեցում, ինչը թույլ է տալիս տարբեր տարիքի և հմտությունների մակարդակների աշակերտներին աշխատել նույն նյութերի հետ, բայց տարբեր աստիճանի բարդության և խորության: Նյութերը, որոնք նախատեսված են բոլոր դասարանների համար, կարող են հարմարեցվել յուրաքանչյուր աշակերտի ընկալման և հմտությունների մակարդակին, ինչը ուսուցման գործընթացն ավելի անհատականացված և արդյունավետ է դարձնում: Օգտագործված գրականության ցանկի և հղումների բաշխումը՝ ըստ դասարանների սահմանափակում է այս ճկունությունը, քանի որ յուրաքանչյուր տարիքային կամ կրթական մակարդակ կպահանջի հատուկ նյութեր, ինչը միշտ չէ, որ արդարացված է:

**Սիներգիա և փոխազդեցություն մանկավարժների միջև**

Արվեստի ոլորտում արտադպրոցական կրթության հիմնական տեսանկյուններից մեկն է տարբեր տարիքի և պատրաստվածության մակարդակի մանկավարժների միջև փոխգործակցությունն ու փորձի փոխանակումն է: Ընդհանուր նյութերը նպաստում են միասնական կրթական միջավայրի ստեղծմանը: Օգտագործված գրականության ցանկի բաշխումը ըստ դասարանների կարող է սահմանափակել նման փոխգործակցության հնարավորությունները, ինչը կնվազեցնի կրթական գործընթացի ընդհանուր արդյունավետությունը:

**Ավանդույթների պահպանում և փոխանցում․**

Արվեստը հաճախ կապված է ավանդույթների և մշակութային ժառանգության հետ, որոնք փոխանցվում են սերնդեսերունդ: Տվյալ նյութերը թույլ են տալիս պահպանել ուսման շարունակականությունը և այդ ավանդույթների փոխանցումը բոլոր աշակերտներին ՝ անկախ նրանց տարիքից: Դրանք նպաստում են սովորողների մոտ մշակութային ժառանգության նկատմամբ խորը ըմբռնման և հարգանքի ձևավորմանը, ինչը արվեստի ոլորտում կրթության կարևոր բաղադրիչն է: Օգտագործված գրականության ցանկի բաշխումը ըստ դասարանների կարող է հանգեցնել գիտելիքների մասնատման և արվեստի ամբողջական ընկալման կորստի:

**Օրինակներ պրակտիկայից․**

Արվեստի ոլորտում արտադպրոցական կրթության շատ հաջող ծրագրեր օգտագործում են տարաբնույթ նյութեր բոլոր տարիքային խմբերի համար: Օրինակ՝ արվեստի դպրոցներն, որոնք աշխատում են հայտնի մանկավարժների մեթոդներով, ինչպիսիք են Գնեսինները կամ Նիկոլաևը, հաճախ օգտագործում են միասնական ձեռնարկներ և նյութեր, որոնք հարմարեցված են յուրաքանչյուր աշակերտի մակարդակին: Դա թույլ է տալիս ստեղծել ներդաշնակ և արդյունավետ կրթական միջավայր, որը նպաստում է բոլոր մասնակիցների ստեղծագործական կարողությունների զարգացմանը:

**3. Միջոցառման իրականացումից ակնկալվող արդյունքը.**

Նախագծի ընդունման արդյունքում կապահովեն ունիվերսալ նյութերի ճկունությունը, ինչպես նաև այն կնպաստի մանկավարժների և աշակետների միջև փոխգործակցությանը, ավանդույթների պահպանմանն ու փոխանցմանը:

**Իրավական ակտի մշակման գործընթացում ներգրավված մարմիններ՝**

ՀՀկրթության, գիտության, մշակույթի և սպորտի նախարարություն:

**ՏԵՂԵԿԱՆՔ**

****ՀՀկրթության, գիտության, մշակույթի և սպորտի նախարարի 2023 թվականի դեկտեմբերի 7-ի N 144-Ն հրամանում լրացումներ կատարելու մասին**** ՀՀկրթության, գիտության, մշակույթի և սպորտի նախարարի հրամանի ընդունումըպետական բյուջեի ծախսերի ավելացում չի առաջացնի։

**ՏԵՂԵԿԱՆՔ**

****ՀՀկրթության, գիտության, մշակույթի և սպորտի նախարարի 2023 թվականի դեկտեմբերի 7-ի N 144-Ն հրամանում փոփոխություններ կատարելու մասին**** ՀՀկրթության, գիտության, մշակույթի և սպորտի նախարարի հրամանիընդունման արդյունքում այլ նորմատիվ իրավական ակտերում լրացումներ կատարելու անհրաժեշտություն չի առաջանա: